02018O0016 — HR — 02.10.2019 — 001.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Koju je izmijenila:









▼B

SMJERNICA (EU) 2018/876 EUROPSKE SREDIŠNJE BANKE

od 1. lipnja 2018.

o Registru podataka o institucijama i povezanim društvima (ESB/2018/16)







POGLAVLJE I.

OPĆE ODREDBE

Članak 1.

Sadržaj i svrha

1. Ova Smjernica uspostavlja obveze nacionalnih središnjih banaka u odnosu na dostavljanje referentnih podataka u RIAD te na održavanje i upravljanje kvalitetom podataka u RIAD-u kao i određene obveze ESB-a u odnosu na aktivnosti za održavanje podataka.

▼M1

2. RIAD je ESSB-ov zajednički skup referentnih podataka o pojedinim subjektima i odnosima između njih. RIAD olakšava integraciju centralizirane baze podataka o vrijednosnim papirima (CSDB), statističke baze podataka o držanju vrijednosnih papira (SHSDB) i baze podataka AnaCredit te skupova podataka o monetarnim financijskim institucijama, investicijskim fondovima, financijskim društvima posebne namjene u sekuritizacijskim transakcijama, relevantnim institucijama za statistiku platnog prometa, osiguravajućim društvima i mirovinskim fondovima, dostavljenih na temelju odnosnih pravnih akata ESB-a o statističkim izvještajnim zahtjevima tih subjekata. RIAD će stoga podržati ESSB omogućujući mu izvođenje, između ostalog, konsolidiranih bankovnih izloženosti i zaduženosti zajmoprimaca na konsolidiranoj osnovi.

▼B

Članak 2.

Definicije

Za potrebe ove Smjernice primjenjuju se sljedeće definicije:

(1) „subjekt” znači bilo koje od sljedećeg: i. pravna jedinica; ii. podružnica pravne jedinice; iii. subjekt za zajednička ulaganja i iv. institucionalna jedinica koja ne potpada pod i. ii. ili iii.;

(2) „pravna jedinica” znači pravna osoba čije je postojanje pravno priznato neovisno o pojedincima ili institucijama u čijem je vlasništvu ili koji su njezini članovi i fizička osoba koja je kao takva uključena u gospodarsku aktivnost;

(3) „pravna osoba” ima isto značenje kao „pravna osoba” kako je definirana u članku 1. točki 5. Uredbe (EU) 2016/867 (ESB/2016/13);

(4) „podružnica” znači mjesto poslovanja koje čini pravno neovisni dio registrirane pravne jedinice;

(5) „glavni ured” znači subjekt koji kontrolira jedan ili više neregistriranih subjekata nerezidenata;

(6) „subjekt za zajednička ulaganja” ili „UCITS” ima značenje jednako onome iz članka 4. stavka 1. točke 7. Uredbe (EU) br. 575/2013 Europskog parlamenta i Vijeća ( 1 );

(7) „institucionalna jedinica” ima značenje jednako onome iz stavaka 2.12 i 2.13 Priloga A Uredbi (EU) br. 549/2013 Europskog parlamenta i Vijeća ( 2 );

(8) „poduzeće” ima značenje jednako onome iz odjeljka III. A Priloga Uredbi Vijeća (EEZ) br. 696/93 ( 3 );

(9) „grupa poduzeća” ima značenje jednako onome iz odjeljka III. C Priloga Uredbi (EEZ) br. 696/93;

(10) „bankovna grupa” znači grupa financijskih subjekata koji funkcioniraju kao jedinstveni gospodarski subjekt putem zajedničkog izvora kontrole od strane ovlaštene kreditne institucije ili financijskog holdinga u skladu s Uredbom (EU) br. 575/2013 i koji su predmet računovodstvene konsolidacije u skladu s Međunarodnim standardom financijskog izvještavanja (MSFI) 10 ( 4 );

(11) „kontrola” ima značenje jednako onome iz članka 4. stavka 1. točke 37. Uredbe (EU) br. 575/2013;

(12) „referentni podatci” znači svi glavni podatci koji opisuju pojedini subjekt i njegove odnose s drugim subjektima unesenim u RIAD;

(13) „oznaka RIAD” znači jedinstvena identifikacijska oznaka koju je kreirao nadležni NSB ili ESB radi identifikacije subjekta unesenog u RIAD;

(14) „privremena oznaka RIAD” znači identifikacijska oznaka, s prethodno utvrđenim formatom koji je različit od formata oznake RIAD, koju su dodijelile nacionalne središnje banke ili ESB novom subjektu kada je unesen u RIAD, do dodjele oznake RIAD;

(15) „nadležni NSB” znači NSB odgovoran za upravljanje subjektima u RIAD-u, koji su rezidenti u njegovoj državi članici;

(16) „nacionalno nadležno tijelo” ima značenje jednako onome kako je definirano u članku 2. točki 2. Uredbe Vijeća (EU) br. 1024/2013 ( 5 );

(17) „pravilo slaganja” znači red prvenstva za svaki pojedini atribut koji koristi NSB za sukobljene izvore podataka;

(18) „RIAD središte” znači centar aktivnosti povezan s RIAD-om unutar ESSB-a koji se koristi za potrebe članka 3. ove Smjernice;

(19) „rezident” znači subjekt koji je rezident sa značenjem iz članka 1. točke 4. Uredbe (EZ) br. 2533/98;

(20) „radni dan” znači svaki dan osim subote, nedjelje ili neradnog dana u ESB-u ili dotičnoj državi članici;

(21) „identifikacijska oznaka pravnog subjekta” ili „LEI” znači alfanumerička referentna oznaka u skladu sa standardom ISO 17442 ( 6 ) dodijeljena pravnom subjektu.

(22) „monetarna financijska institucija” ili „MFI” ima značenje jednako onome iz članka 1. točke (a) Uredbe (EU) br. 1071/2013 Europske središnje banke (ESB/2013/33) ( 7 );

(23) „investicijski fond” ili „IF” ima značenje jednako onome iz članka 1. točke 1. Uredbe (EU) br. 1073/2013 Europske središnje banke (ESB/2013/38) ( 8 );

(24) „financijsko društvo posebne namjene” ili „FVC” ima značenje jednako onome iz članka 1. točke 1. Uredbe (EU) br. 1075/2013 Europske središnje banke (ESB/2013/40) ( 9 );

(25) „relevantne institucije za statistiku platnog prometa” ili „PSRI” su pružatelji platnih usluga, kako su definirani u članku 4. Direktive (EU) 2015/2366 Europskog parlamenta i Vijeća ( 10 ), i upravitelji platnih sustava koji su definirani kao pravni subjekti koji su zakonski odgovorni za upravljanje platnim sustavom;

(26) „osiguravajuće društvo” ili „IC” ima značenje jednako onome iz članka 1. točke 1. Uredbe (EU) br. 1374/2014 Europske središnje banke (ESB/2014/50) ( 11 );

(27) „atribut” su atributi koji se dostavljaju za skupove podataka iz Priloga I. i II. ovoj Smjernici;

▼M1

(28) „mirovinski fond” ima isto značenje kako je definirano u točki 1. članka 1. Uredbe (EU) 2018/231 Europske središnje banke (ESB/2018/2) ( 12 );

(29) „eurska kratkoročna kamatna stopa” ima isto značenje kako je definirano u članku 2 točki 2. Smjernice (EU) 2019/1265 Europske središnje banke (ESB/2019/19) ( 13 );

(30) „pokrovitelj” ima isto značenje kao „pokroviteljsko poduzeće” kako je definirano u članku 6. točki 3. Direktive (EU) 2016/2341 Europskog parlamenta i Vijeća ( 14 );

(31) „upravitelj mirovinskog fonda” ima isto značenje kako je navedeno u stavku 5.185 Priloga A Uredbi (EU) br. 549/2013;

(32) „povjerljivi statistički podaci” ima isto značenje kako je definirano u članku 1. točki 12. Uredbe (EZ) br. 2533/98.

▼B







POGLAVLJE II.

OPĆE ODREDBE O RIAD-u I O UNOSU, ODRŽAVANJU, REVIZIJI I PRIJENOSU REFERENTNIH PODATAKA ZA SUBJEKTE

Članak 3.

Uspostavljanje RIAD središta

1. Svaki NSB uspostavlja lokalno RIAD središte, koje obuhvaća lokalna centre iskustva, znanja i svih tehničkih operacija povezanih s referentnim podatcima za subjekte i njihove strukture grupe.

2. Lokalna RIAD središta obavljaju sljedeće funkcije: (a) djeluju kao jedinstvena točka za kontakt za sva pitanja u vezi s referentnim podatcima koji se odnose na RIAD, u njihovoj odnosnoj državi članici, (b) koordiniraju aktivnost s drugim nacionalnim nadležnim tijelima na nacionalnoj razini, sa središnjim RIAD središtem i s drugim središtima u ESSB-u na temelju razumnih nastojanja, tako da osiguraju točnost, pravodobnost i usklađenost referentnih podataka o svim rezidentima unesenim u RIAD i (c) osiguravaju na temelju razumnih nastojanja, dosljednu upotrebu identifikacijskih oznaka za subjekte u drugim bazama podataka tako da omoguće povezivanje i sinkronizaciju različitih skupova podataka.

3. ESB uspostavlja središnje RIAD središte koje obavlja sljedeće funkcije: (a) koordinira rad lokalnih RIAD središta, (b) nadgleda i, prema potrebi, predlaže izmjene u odnosu na okvir upravljanja za RIAD na temelju ove Smjernice, za razmatranje od strane Odbora za statistiku, (c) provjerava kvalitetu podataka i (d) upravlja referentnim podatcima o subjektima koji su rezidenti u trećim zemljama.

Članak 4.

Unos referentnih podataka u RIAD

1. Nacionalne središnje banke poduzimaju sve moguće mjere da točno unesu sve relevantne subjekte u RIAD i dosljedno se pozivaju na te subjekte, neovisno o državi u kojoj su oni rezidenti, koristeći RIAD oznaku koja im je dodijeljena.

2. Nacionalne središnje banke održavaju referentne podatke o subjektima koji su rezidenti u njihovim državama članicama i osiguravaju, koliko je to moguće, njihovo točno unošenje u RIAD u skladu s propisanim vremenskim okvirima koje ESB stavlja na raspolaganje nacionalnim središnjim bankama. Referentni podatci za subjekt uključuju naročito njegov naziv, identifikacijsku oznaku pravnog subjekta ili bilo koju drugu odgovarajuću identifikacijsku oznaku, institucionalni sektor i državu u kojoj je rezident te druge obvezne atribute referentnih podataka navedene u prilozima I. i II.

3. ESB upravlja referentnim podatcima za subjekte koji su rezidenti u trećim državama uz razumna nastojanja. ESB može uspostaviti bilateralne sporazume izravno s određenim nacionalnim središnjim bankama za neka područja izvan Unije, npr. iz razloga poslovnog stručnog znanja i jezičnih kompetencija.

4. Nadležne nacionalne središnje banke koriste sve dostupne podatke na nacionalnoj razini kako bi osigurale, u mjeri u kojoj je to moguće, da su referentni podatci o drugim ugovornim stranama rezidentima uneseni u RIAD potpuni, točni i ažurni. U tu svrhu, nacionalne središnje banke mogu koristiti sve raspoložive izvore informacija koje smatraju prikladnim, pod uvjetom da se takve informacije mogu koristiti za potrebe i u mjeri kako je navedeno u Uredbi (EZ) br. 2533/98 i, prema potrebi, podložno zaštiti povjerljivosti u skladu s člankom 8. te Uredbe.

5. RIAD omogućava obradu informacija o subjektima i o svim relevantnim pojedinim atributima osiguranim od jednog ili više izvora. Ako ima dva ili više proturječnih izvora, pravila slaganja određuju rang odgovarajućih izvora podataka. Nadležni NSB prihvaća ovo standardno pravilo slaganja ili sam odlučuje o redoslijedu prioriteta odgovarajućih izvora podataka. Ako nadležni NSB usvoji različiti red prioriteta, on će to unijeti u RIAD, a ESB odobrava novi red prioriteta. Nadležni NSB može uspostaviti različito pravilo slaganja za svaki atribut i može ga mijenjati tijekom vremena, ako to smatra prikladnim. Nacionalne središnje banke mogu tražiti sporazume s ESB-om putem svog središnjeg RIAD središta o bilo kojem pitanju klasifikacije koje ESB ili nacionalne središnje banke smatraju potencijalno kontroverznim, posebno u vezi sa sektorom monetarnih financijskih institucija.

6. U skladu sa zahtjevima Uredbe (EZ) br. 45/2001 u skladu s kojima se obrađuju svi osobni podatci u RIAD-u, nacionalne središnje banke ne brišu subjekte unesene u RIAD tako da osiguraju da postoji bilješka o subjektu i njegovu životnom ciklusu. ESB uspostavlja postupke radi ispravljanja faktičkih pogrešaka i stavlja ih na raspolaganje nacionalnim središnjim bankama.

7. Nadležne nacionalne središnje banke ne smatraju se odgovornima za zlouporabu podataka od bilo koje druge središnje banke ESSB-a.

Članak 5.

Ustupanje i upravljanje oznakom RIAD i identifikacijskim oznakama

1. Nadležne nacionalne središnje banke ustupaju oznaku RIAD svakom subjektu rezidentu nakon njegove prve registracije u RIAD-u. NSB ili ESB može ustupiti privremenu oznaku RIAD za subjekte nerezidente koji još nisu identificirani u RIAD-u. Oznaka RIAD i privremena oznaka RIAD moraju udovoljavati zahtijevanom obliku koji ESB stavlja na raspolaganje nacionalnim središnjim bankama.

2. Nacionalne središnje banke osiguravaju da je svaka oznaka RIAD koju ustupe isključiva, tako da se oznaka RIAD ne odnosi na više od jednog subjekta i da se ne mijenja tijekom vremena. Subjekti su jedinstveno identificirani u RIAD-u s oznakom RIAD tako da se osigura nesmetana razmjena podatka i sustavi komunikacije između RIAD-a i ESSB-a te između RIAD-a i SSM-a.

3. U slučaju subjekata unesenih s privremenom oznakom RIAD, nadležne nacionalne središnje banke ocjenjuju moguće ponovljene oznake i ustupaju oznaku RIAD najkasnije posljednjeg radnog dana drugog mjeseca nakon datuma primitka popisa mogućih ponovljenih oznaka koje je RIAD automatski generirao.

4. ESB ustupa oznaku RIAD i obrađuje potrebne referentne podatke za međunarodne organizacije u RIAD-u.

5. Subjekti uneseni u RIAD mogu imati višestruke identifikacijske oznake ili „druga imena”. Kada dostavljaju informacije o atributu, nacionalne središnje banke unose vrstu identifikacijske oznake (ili njezin opis, ako je dozvoljeno, kada vrsta identifikacijske oznake nije uključena u unaprijed određeni popis vrsta identifikacijskih oznaka u RIAD-u) i odgovarajuću oznaku. Nacionalne središnje banke također osiguravaju da se takve informacije dostave RIAD-u u zahtijevanom obliku, koji ESB stavlja na raspolaganje nacionalnim središnjim bankama.

Članak 6.

Unos demografskih događaja, sektorskih promjena i djelovanja trgovačkih društava u RIAD

1. Nadležne nacionalne središnje banke ulažu razumne napore da unesu sve demografske događaje povezane sa subjektima čiji su referentni podatci uneseni u RIAD. Ovi događaji uključuju:

(a) datum nastanka subjekta;

(b) datum zatvaranja subjekta;

(c) datum na koji subjekt postaje neaktivan.

2. Nadležne nacionalne središnje banke ulažu razumne napore da izvijeste o nastanku ili ažuriranjima u vezi s atributima kojima je priložen odgovarajući raspon važenja vrijednosti.

3. Nadležne nacionalne središnje banke evidentiraju sva ažuriranja u vezi sa sektorskom reklasifikacijom subjekta u skladu s Prilogom I. ili čim saznaju za promjenu ili na dnevnoj osnovi ako promjena u odnosu na reklasifikaciju monetarne financijske institucije, ako prethodna nemonetarna financijska institucija postaje monetarna financijska institucija ili monetarna financijska institucija postaje nemonetarna financijska institucija.

Nadležne nacionalne središnje banke dostavljaju ESB-u pisano obrazloženje svakog odgađanja između pojave reklasifikacije monetarne financijske institucije i njezina unošenja u RIAD.

4. Nadležne nacionalne središnje banke ulažu razumne napore da evidentiraju sva djelovanja trgovačkih društava koja utječu na status subjekta, kao što su nastanak, izmjena (npr. kada subjekt postane neaktivan) ili zatvaranje tog subjekta.

Nadležne nacionalne središnje banke evidentiraju sljedeća djelovanja trgovačkih društava u odnosu na subjekte rezidente navedene u Prilogu I. u RIAD-u čim saznaju za njih u skladu s vremenskim okvirom navedenim u poglavlju VI:

(a) spajanja osnivanjem novog društva kako su definirana u članku 90. Direktive (EU) 2017/1132 Europskog parlamenta i Vijeća ( 15 );

(b) spajanja preuzimanjem kako su definirana u članku 89. Direktive (EU) 2017/1132;

(c) podjele s preuzimanjem kako su definirane u članku 136. Direktive (EU) 2017/1132;

(d) podjele s osnivanjem novih trgovačkih društava kako su definirane u članku 155. Direktive (EU) 2017/1132;

(e) raspolaganja društvom kćeri.

Članak 7.

Održavanje i politika revizija

Nacionalne središnje banke ulažu razumne napore da osiguraju da se svi atributi održavaju i trajno ažuriraju. Održavanje uključuje pravovremene i djelotvorne revizije atributa.

Članak 8.

Standardi prijenosa

1. Postupak učitavanja podataka u RIAD opisan je u specifikacijama razmjene podataka kojima imaju pristup nacionalne središnje banke. Nacionalne središnje banke učitavaju informacije putem standardne mogućnosti ESSB-a ili putem ažuriranja putem interneta.

2. Prije prijenosa podataka u RIAD, nacionalne središnje banke provode validacijske provjere kako bi osigurale da relevantni podatci odgovaraju specifikacijama razmjene podataka. Nacionalne središnje banke održavaju odgovarajući skup kontrola kako bi se smanjile operativne pogreške i osigurala točnost i dosljednost podataka unesenih u RIAD.

3. Kada nacionalne središnje banke nisu u mogućnosti pristupiti RIAD-u zbog tehničke pogreške, one upotrebljavaju izvanredne mogućnosti predviđene za taj slučaj ili prenose podatke elektroničkom poštom na sljedeću adresu: RIAD-Support@ecb.europa.eu. Nacionalne središnje banke štite povjerljivost podataka poslanih e-poštom u skladu s člankom 8. Uredbe (EZ) br. 2533/98.

4. Kada prenose podatke, nacionalne središnje banke mogu koristiti svoj nacionalni skup znakova, pod uvjetom da koriste latinično pismo. One koriste Unicode (UTF-8) radi ispravnog prikazivanja svih posebnih skupova znakova kada primaju informacije od ESB-a putem RIAD-a.

Članak 9.

Potvrda primitka i potvrda o pogrešci

Kada se unose novi podatci u RIAD, automatski se rade provjere radi potvrde kvalitete dostavljenih informacija na temelju dogovorenih standarda i pravila provjere. ESB dostavlja nacionalnim središnjim bankama automatsku povratnu informaciju koja uključuje:

(a) potvrdu primitka koja sadrži sažete informacije o ažuriranim podatcima koji su obrađeni i uspješno uneseni u odgovarajući skup podataka; i/ili

(b) potvrdu o pogrešci koja sadrži detaljne informacije o ažuriranjima i validacijskim provjerama koje nisu uspjele.

Po primitku potvrde o pogrešci, nacionalne središnje banke bez odgode poduzimaju radnje radi prijenosa ispravljene informacije.







POGLAVLJE III.

POVJERLJIVOST

Članak 10.

Povjerljivost vrijednosti atributa

▼M1

1. U skladu s odredbama o povjerljivosti iz članka 8. Uredbe (EZ) br. 2533/98, povjerljivi referentni podatci se ne objavljuju. Statistički podatci uzeti iz izvora koji su dostupni javnosti u skladu s nacionalnim zakonodavstvom ne smatraju se povjerljivim i podatke unesene u RIAD obično objavljuju pravni subjekti na koje se odnose. Svi referentni podatci koji nisu prvobitno prikupljeni na temelju pravnog okvira ESSB-a za statističke svrhe bit će podvrgnuti odredbama o povjerljivosti koje se primjenjuju na podatke. To uključuje na primjer odredbe o povjerljivosti pravnih okvira koji nisu statistički, na osnovi kojih su podaci prikupljeni i ugovore s relevantnim subjektima koji su dostavili podatke.

2. Nacionalne središnje banke objavljuju status povjerljivosti svake vrijednosti atributa opisujući subjekt odabirom jedne od unaprijed određenih vrijednosti:

(a) „F” što znači slobodno, tj. nije povjerljivo i može se javno objaviti;

(b) „N” što znači da se vrijednost atributa može objaviti samo za upotrebu ESSB-a i institucija za koje postoji memorandum o razumijevanju, tj. nije za vanjsku objavu;

(c) „C” što znači povjerljivi statistički podaci ili podaci koji nisu prvobitno prikupljeni na temelju pravnog okvira ESSB-a za statističke svrhe koje su podvrgnute ograničenjima povjerljivosti; ili

(d) „R” što znači da, osim korištenja dopuštenih na temelju točke 2(b) ovog članka, vrijednost atributa smije se dijeliti s izvještajnom jedinicom koja je osigurala taj podatak i - uz primjenu ograničenja koja se odnose na povjerljivost - s drugim izvještajnim jedinicama, tj. samo za ograničenu objavu.

3. ESB postupa s informacijama kojima raspolaže valjano štiteći povjerljivost tako da ESB ne objavljuje podatke označene s „C”, „N” ili „R”. U odnosu na kvantitativne mjere označene kao „C”, „N” ili „R” ESB može, međutim, objaviti ili raspodijeliti raspon razreda veličine.

4. Identifikacijska oznaka pravnog subjekta (oznaka LEI) i sve javno korištene identifikacijske oznake uključujući administrativne identifikacijske oznake uvijek imaju vrijednost „F”.

▼B

5. Sljedeći atributi uvijek imaju oznaku „F” za subjekte s LEI-jem:

(a) naziv;

(b) adresa.

▼M1

6. Sljedeći atributi uvijek imaju vrijednost „F” za subjekte čiji su atributi navedeni u Prilogu I. i „F”„R” ili „N” za subjekte čiji su atributi navedeni u Prilogu II.:

(a) naziv;

(b) institucionalni sektor.

▼B







POGLAVLJE IV.

UPRAVLJANJE KVALITETOM PODATAKA

Članak 11.

Kvaliteta podataka i sinkronizacija

1. Ne dovodeći u pitanje pravo ESB-a na provjeru na temelju Uredbe (EZ) br. 2533/98 i Uredbe (EU) br. 1071/2013 (ESB/2013/33), nacionalne središnje banke prate i osiguravaju kvalitetu svih informacija koje su stavljene na raspolaganje ESB-u u skladu s načelima koja se primjenjuju na upravljanje statističkim podatcima i okvir osiguravanja kvalitete kako je objavljen na mrežnim stranicama ESB-a.

2. U pogledu planirane integracije skupova podataka, nacionalne središnje banke osiguravaju da su referentni podatci odgovarajući, potpuni i dosljedni. Posebno, nacionalne središnje banke ulažu razumne napore kako bi osigurale sinkronizaciju referentnih podataka korištenih u različitim skupovima podataka.

3. U slučaju drugačijih stajališta koja se primjerice, odnose na identifikaciju ili klasifikaciju subjekata ili druga pitanja koja utječu na upravljanje kvalitetom podataka, ESB donosi odluku nakon savjetovanja s Odborom za statistiku ESSB-a.

4. U roku od godinu dana od donošenja ove Smjernice, Odbor za statistiku ESSB-a će uspostaviti postupke za osiguravanje kvalitete podataka, uključujući kvalitativno izvješće o RIAD-u. Odbor će tada pregledavati postupke u redovnim razmacima od tri godine.







POGLAVLJE V.

SURADNJA S TIJELIMA KOJA NISU NACIONALNE SREDIŠNJE BANKE

Članak 12.

Suradnja s tijelima koja nisu nacionalne središnje banke

1. Kada su izvori dijela ili svih podataka iz poglavlja II., VI. i VII u nadležnosti nacionalnih tijela koja nisu nacionalne središnje banke, nacionalne središnje banke nastoje uspostaviti trajne sporazume o suradnji s tim tijelima radi osiguranja prijenosa podataka u skladu sa standardima ESB-a, posebno u odnosu na kvalitetu podataka i status povjerljivosti te zahtjeve utvrđene ovom Smjernicom, osim ako je isti rezultat već postignut putem postojećeg nacionalnog zakonodavstva. Prema potrebi, takvi sporazumi mogu biti u obliku memoranduma o razumijevanju s nacionalnim zavodima za statistiku, nacionalnim nadležnim tijelima ili drugim nacionalnim tijelima.

2. Ako u tijeku ove suradnje, NSB nije u mogućnosti udovoljiti zahtjevima utvrđenim u poglavljima II., VI. i VII. jer nacionalno tijelo ne osigurava NSB-u potrebne podatke ili informacije, ESB i NSB zajedno s nacionalnim tijelom razmatraju to pitanje s ciljem osiguravanja da se informacija učini dostupnom u skladu s primjenjivim standardima kvalitete i pravovremeno.

3. Ako su nacionalna tijela koja nisu nacionalne središnje banke izvor statističkih informacija koje su označene kao povjerljive, ESB koristi takve informacije u skladu s Uredbom (EZ) br. 2533/98.







POGLAVLJE VI.

POSEBNE ODREDBE O UNOSU REFERENTNIH PODATAKA ZA SUBJEKTE

Članak 13.

Objava popisa subjekata

ESB objavljuje popise subjekata:

(a) u mjeri i na način dozvoljen od strane odgovarajućih statističkih uredbi navedenih u ovom poglavlju; i

(b) u skladu s klasifikacijom institucionalnog sektora utvrđenom u Prilogu A Uredbi (EU) br. 549/2013.

Članak 14.

Unos referentnih podataka za monetarne financijske institucije

1. Radi omogućavanja uspostavljanja i održavanja popisa monetarnih financijskih institucija iz članka 4. Uredbe (EU) br. 1071/2013 (ESB/2013/33), nacionalne središnje banke unose u RIAD atribute navedene u dijelovima 1. i 2. Priloga I. ovoj Smjernici u propisanim razmacima.

2. NSB unosi u RIAD je li institucija na popisu monetarnih financijskih institucija ograničena u svojim aktivnostima financijskog posredovanja, npr. u primanju depozita ili odobravanju kredita, naročito prije njezine likvidacije i/ili uklanjanja iz sektora monetarnih financijskih institucija.

3. ESB može periodično zahtijevati daljnje informacije od odgovarajućeg NSB-a, na koji zahtjev odgovarajući NSB mora odgovoriti bez odgađanja sa zahtijevanom informacijom, radi omogućavanja ESB-u praćenja jesu li podatci u RIAD-u u skladu s odgovarajućim nacionalnim klasifikacijama monetarnih financijskih institucija.

4. Ako je monetarna financijska institucija podružnica, njezin odnos s njezinim glavnim uredom koji je nerezident unosi se u RIAD. Suprotno tome, ako je monetarna financijska institucija glavni ured, njezin odnos s njezinim podružnicama koje su rezidenti u drugim državama članicama čija je valuta euro unosi se u RIAD.

5. Nacionalne središnje banke unose u RIAD, ako je to moguće, ažuriranja atributa određenih za monetarne financijske institucije u dijelovima 1. i 2. Priloga I. čim dođe do promjene u sektoru monetarnih financijskih institucija ili u atributima postojećih monetarnih financijskih institucija. Ako to nije moguće, nacionalne središnje banke dostavljaju ESB-u pisano obrazloženje kašnjenja između nastanka promjene i njezina unošenja u RIAD.

Članak 15.

Unos referentnih podataka za investicijske fondove

1. Radi omogućavanja uspostavljanja i održavanja popisa investicijskih fondova iz članka 3. Uredbe (EU) br. 1073/2013 (ESB/2013/38) nacionalne središnje banke bilježe u RIAD-u atribute navedene u dijelovima 1. i 2. Priloga I. ovoj Smjernici u propisanim razmacima.

2. Odnosi između investicijskih fondova i društava za upravljanje te između podfonda i krovnog fonda unose se u RIAD ovisno o slučaju.

3. Nacionalne središnje banke dostavljaju sva ažuriranja atributa utvrđenih za investicijske fondove u dijelovima 1. i 2. Priloga I. naročito kada se investicijski fond pridruži ili napusti populaciju investicijskih fondova i unosi ih u RIAD najmanje na tromjesečnoj osnovi, u roku od dva mjeseca nakon kraja tromjesečja. Međutim, atribut neto vrijednosti imovine ažurira se za investicijske fondove na godišnjoj osnovi, u roku od dva mjeseca od referentnog datuma kraja godine.

Članak 16.

Unos referentnih podataka za financijska društva posebne namjene

1. Radi omogućavanja uspostavljanja i održavanja popisa financijskih društava posebne namjene iz članka 3. Uredbe (EU) br. 1075/2013 (ESB/2013/40), nacionalne središnje banke unose u RIAD atribute navedene u dijelovima 1. i 2. Priloga I. u propisanim razmacima.

2. Odnosi između financijskih društava posebne namjene i društava za upravljanje te inicijatora unose se, prema potrebi u RIAD.

3. Nacionalne središnje banke dostavljaju sva ažuriranja atributa utvrđenih za financijska društva posebne namjene u dijelovima 1. i 2. Priloga I., naročito kada se financijsko društvo posebne namjene pridruži ili napusti populaciju financijskih društava posebne namjene i unosi ih u RIAD najmanje na tromjesečnoj osnovi, u roku od 14 radnih dana nakon kraja tromjesečja.

Članak 17.

Unos referentnih podataka za relevantne institucije za statistiku platnog prometa

Radi omogućavanja uspostavljanja i održavanja popisa relevantnih institucija za statistiku platnog prometa iz članka 5. stavka 2. Uredbe (EU) br. 1409/2013 Europske središnje banke (ESB/2013/43) ( 16 ), nacionalne središnje banke unose u RIAD atribute navedene u dijelu 1. Priloga I. ovoj Smjernici, u propisanim razmacima. Nacionalne središnje banke dostavljaju sva ažuriranja ovih atributa, naročito, kada se relevantna institucija za statistiku platnog prometa pridruži ili napusti populaciju relevantnih institucija za statistiku platnog prometa i unosi ih u RIAD najmanje na kraju godine, u roku od tri mjeseca nakon kraja godine.

Članak 18.

Unos referentnih podataka za osiguravajuća društva

1. Radi omogućavanja uspostavljanja i održavanja popisa osiguravajućih društava iz članka 3. Uredbe (EU) br. 1374/2014 (ESB/2014/50), nacionalne središnje banke unose u RIAD atribute navedene u dijelovima 1. i 2. Priloga I. ovoj Smjernici u propisanim razmacima. Nacionalne središnje banke dostavljaju sva ažuriranja ovih atributa, naročito kada se osiguravajuće društvo pridruži ili napusti populaciju osiguravajućih društava i unosi ih u RIAD najmanje na tromjesečnoj osnovi, u roku od dva mjeseca nakon kraja svakog tromjesečja.

2. Kada je osiguravajuće društvo podružnica, njezini odnosi s njezinim glavnim uredom koji je nerezident unose se u RIAD. Suprotno tome, kada je osiguravajuće društvo glavni ured, njegovi odnosi s njegovim podružnicama rezidentima u drugim državama članicama čija je valuta euro unose se u RIAD.

▼M1

Članak 18.a

Unošenje referentnih podataka za mirovinske fondove

1. Radi omogućavanja uspostavljanja i održavanja popisa mirovinskih fondova iz članka 3. Uredbe (EU) 2018/231 (ESB/2018/2) nacionalne središnje banke unose u RIAD atribute navedene u dijelovima 1. i 2. Priloga I. ovoj Smjernici u propisanim intervalima. Nacionalne središnje banke dostavljaju sva ažuriranja ovih atributa, naročito kada se mirovinski fond pridruži ili napusti populaciju mirovinskih fondova i unosi ih u RIAD na tromjesečnoj osnovi, u roku od tri mjeseca nakon kraja svakog tromjesečja za tromjesečne atribute i na godišnjoj osnovi, u roku od šest mjeseci nakon kraja godine za godišnje atribute.

2. Pri prvom dostavljanju popisa mirovinskih fondova, nacionalne središnje banke unose u RIAD potpune tromjesečne referentne podatke kako su navedeni u dijelu 1. i 2. Priloga I. ovoj Smjernici, najkasnije 2. listopada 2019. Nacionalne središnje banke unose godišnje atribute u RIAD do 31. ožujka 2020.

3. Kada je mirovinski fond podružnica, njegovi odnosi s njegovim glavnim uredom koji nije rezident unose se u RIAD. Suprotno tome, kada je mirovinski fond glavni ured, njegovi odnosi s njegovim podružnicama rezidentima u drugim državama članicama čija je valuta euro unose se u RIAD.

4. Odnosi između mirovinskih fondova i društava za upravljanje te pokrovitelja unose se, ovisno o slučaju, u RIAD. Za potrebe ovog članka, pojam „društva za upravljanje” odnosi se na upravitelje mirovinskih fondova u pogledu podataka koje dostavljaju ti subjekti u skladu s Uredbom (EU) 2018/231 (ESB/2018/2).

▼M1

Članak 19.

Redovna objava skupova podataka

ESB objavljuje niže navedene skupove podataka kako slijedi.

1. Do 18.00 sati po srednjoeuropskom vremenu (SEV) svakog radnog dana, ESB izrađuje kopiju skupa podataka monetarnih financijskih institucija i stavlja ga na raspolaganje na svojim mrežnim stranicama.

2. Do 18.00 sati po srednjoeuropskom vremenu (SEV) četvrtog radnog dana nakon roka za prijenos ažuriranih podataka, ESB izrađuje kopiju skupa podataka o investicijskim fondovima i stavlja ga na raspolaganje na svojim mrežnim stranicama.

3. Do 18.00 sati po srednjoeuropskom vremenu (SEV) drugog radnog dana nakon roka za prijenos ažuriranih podataka, ESB izrađuje kopiju skupa podataka o financijskim društvima posebne namjene i stavlja ga na raspolaganje na svojim mrežnim stranicama.

4. Do 18.00 sati po srednjoeuropskom vremenu (SEV) posljednjeg radnog dana u mjesecu nakon roka za prijenos ažuriranih podataka, ESB izrađuje kopiju skupa podataka o relevantnim institucijama za statistiku platnog prometa i stavlja ga na raspolaganje na svojim mrežnim stranicama.

5. Do 18.00 sati po srednjoeuropskom vremenu (SEV) četvrtog radnog dana nakon mjeseca koji je rok za prijenos ažuriranih podataka, ESB izrađuje kopiju skupa podataka o osiguravajućim društvima i stavlja ga na raspolaganje na svojim mrežnim stranicama.

6. Do 18.00 sati po srednjoeuropskom vremenu (SEV) četvrtog radnog dana nakon mjeseca koji je rok za prijenos ažuriranih podataka, ESB izrađuje kopiju skupa podataka o mirovinskim fondovima i stavlja ga na raspolaganje na svojim mrežnim stranicama.

U svakom slučaju relevantni skup podataka je popis subjekata navedenih u odnosnoj uredbi za statističko izvješćivanje prema vrsti dotičnog subjekta.

▼B







POGLAVLJE VII.

RELEVANTNI REFERENTNI PODATCI O SUBJEKTIMA ZA NEOBJAVLJENE SKUPOVE PODATAKA I GRUPE

Članak 20.

Relevantni referentni podatci o subjektima za neobjavljene skupove podataka

Pored podataka potrebnih za objavljene popise subjekata, dodatni skupovi podataka koji se ne objavljuju također koriste referentne podatke o subjektima. Pregled atributa relevantnih za ove skupove podataka naveden je u Prilogu II. Članci od 21. do 28. navode uvjete za dostavljanje atributa navedenih u Prilogu II. Naročito, nacionalne središnje banke osiguravaju potpunost i dosljednost referentnih podataka u različitim skupovima podataka.

Članak 21.

Statistika pojedinačnih bilančnih stavki („iBSI”) i kamatne stope pojedinih monetarnih financijskih institucija („iMIR”)

Nadležne nacionalne središnje banke osiguravaju da su informacije o skupini kreditnih institucija iz europodručja za koje se treba dostavljati statistika pojedinačnih bilančnih stavki i kamatne stope pojedinih monetarnih financijskih institucija od strane nacionalnih središnjih banaka ESB-u u skladu sa Smjernicom ESB/2014/15 točno unesene u RIAD. ESB obavještava nacionalne središnje banke o sastavu skupine. Nacionalne središnje banke dužne su izvršiti potrebne izmjene podataka unesenih u RIAD kada se promjeni članstvo u skupini.

▼M1

Članak 22.

Referentni podaci relevantni za Uredbu (EU) br. 1333/2014 (ESB/2014/48)

1. Nadležne nacionalne središnje banke osiguravaju da se referentni podatci za subjekte kojima su dodijeljene oznake LEI i koji su relevantni za Uredbu (EU) br. 1333/2014 (ESB/2014/48) unose u RIAD. Nacionalne središnje banke unose sve nedostajuće referentne podatke u roku od pet radnih dana od obavijesti od strane ESB-a o nedostajućim referentnim podacima relevantnim za Uredbu (EU) br. 1333/2014 (ESB/2014/48). ESB obavješćuje nacionalne središnje banke na tjednoj osnovi o tome koji referentni podaci su relevantni za Uredbu (EU) br. 1333/2014 (ESB/2014/48). Nadležne nacionalne središnje banke dalje ažuriraju referentne podatke za subjekte relevantne za Uredbu (EU) br. 1333/2014 (ESB/2014/48) i koji su uneseni u RIAD, čim saznaju za promjenu jednog ili više atributa.

2. Eurska kratkoročna kamatna stopa osniva se na podskupu podataka dostavljenih u skladu s Uredbom (EU) br. 1333/2014 (ESB/2014/48). Kada je subjekt kojemu je dodijeljena oznaka LEI relevantan za utvrđivanje eurske kratkoročne kamatne stope, nacionalne središnje banke unose u RIAD sektorsku klasifikaciju prema Europskom sustavu računa 2010 („ESA 2010”) i ostale atribute navedene u Prilogu II. za taj subjekt istog radnog dana na koji se vrši obavješćivanje od strane ESB-a o tome koji subjekt je relevantan za utvrđivanje eurske kratkoročne kamatne stope. ESB obavješćuje nacionalne središnje banke na dnevna osnovi o tome koji referentni podaci su relevantni za utvrđivanje eurske kratkoročne kamatne stope.

▼B

Članak 23.

Referentni podatci relevantni za upravljanje kolateralom

Nadležne nacionalne središnje banke osiguravaju kvalitetu i pouzdanost referentnih podataka za subjekte koji su relevantni za potrebe upravljanja kolateralom i unose u RIAD sve atribute navedene u Prilogu II. relevantne za svaki takav subjekt, da bi nadležne nacionalne središnje banke ispravno provjerile usklađenost drugih ugovornih strana u okviru monetarne politike s odredbama koje uređuju bliske veze iz glave VIII. dijela četvrtog u Smjernici (EU) 2015/510 (ESB/2014/60).

Članak 24.

Referentni podatci relevantni za sustav upravljanja riznicom (TMS)

Nadležne nacionalne središnje banke ulažu razumne napore da unesu u RIAD sve atribute navedene u Prilogu II. za subjekte relevantne za sustav upravljanja riznicom. ESB je odgovoran za dodjelu identifikacijske oznake sustava upravljanja riznicom subjektima relevantnim za sustav upravljanja riznicom.

Članak 25.

Referentni podatci relevantni za SHSDB

Nadležne nacionalne središnje banke unose u RIAD sve atribute navedene u Prilogu II. za druge ugovorne strane relevantne za SHSDB u skladu s Uredbom (EU) 2016/1384 Europske središnje banke (ESB/2016/22) ( 17 ) i Smjernicom ESB/2013/7 ( 18 ). Nacionalne središnje banke osiguravaju da su takvi subjekti povezani sa SHSDB-om putem zajedničke, stabilne identifikacijske oznake subjekta koja obuhvaća takve subjekte u svim sektorima.

Članak 26.

Referentni podatci relevantni za CSDB

Nacionalne središnje banke ulažu razumne napore da unesu u RIAD sve atribute navedene u Prilogu II. za izdavatelje vrijednosnih papira rezidente u njihovoj državi koji se unose u CSDB u skladu sa Smjernicom ESB/2012/21 ( 19 ). Nacionalne središnje banke osiguravaju da su takvi subjekti povezani sa CSDB-om putem zajedničke, stabilne identifikacijske oznake subjekta koja obuhvaća takve subjekte u svim sektorima.

Članak 27.

Referentni podatci relevantni za bazu podataka AnaCredit

Nacionalne središnje banke osiguravaju da se u RIAD unose referentni podatci za druge ugovorne strane relevantni za bazu podataka AnaCredit u skladu s Uredbom (EU) 2016/867 (ESB/2016/13) i Smjernicom (EU) 2017/2335 (ESB/2017/38). Prilog II. osigurava pregled relevantnih atributa koji se zahtijevaju u skladu s tom Uredom i tom Smjernicom, uključujući jedinstvenu identifikaciju svih drugih ugovornih strana rezidenata u RIAD-u.

Članak 28.

Unos referentnih podataka o grupama

1. Nacionalne središnje banke osiguravaju unos referentnih podataka o odnosu potrebnih za izvješćivanje podataka za SHSDB u skladu s Uredbom (EU) 2016/1384 (ESB/2016/22) za bazu podataka AnaCredit u skladu s Uredbom (EU) 2016/867 (ESB/2016/13) i za ocjenu bliskih veza u skladu sa Smjernicom (EU) 2015/510 (ESB/2014/60). Ove informacije o referentnim podatcima o odnosu omogućit će dinamičnu izgradnju struktura grupe od strane sustava.

2. Nacionalne središnje banke dostavljaju statističke podatke o bankovnim grupama na razini pravne jedinice, uključujući sve subjekte (izravna matična društva ili izravna društva kćeri) koji pripadaju bankovnoj grupi koja je osnovana izvan europodručja.

3. Nacionalne središnje banke mogu ESB-u dostavljati podatke o nekontroliranim subjektima.

4. Nacionalne središnje banke mogu popuniti podatke o grupama unošenjem bilo koje druge vrste članova grupe i ovisnih subjekata i na osnovi razumnih nastojanja održavati podatke ažurnima.

5. U slučaju sukobljenih informacija o subjektima koji pripadaju strukturi grupe, nadležni NSB (nadležne nacionalne središnje banke) uzimaju u obzir smjernice NSB-a države u kojoj je društvo koje je na čelu grupe rezident.







POGLAVLJE VIII.

ZAVRŠNE ODREDBE

Članak 29.

Pojednostavljeni postupak izmjena

Izvršni odbor ESB-a može donositi tehničke izmjene priloga ove Smjernice, pod uvjetom da takve izmjene ne mijenjaju temeljni konceptualni okvir i nemaju utjecaj na teret izvješćivanja izvještajnih jedinica u državama članicama. Izvršni odbor izvješćuje Upravno vijeće o svakoj takvoj izmjeni bez odgađanja.

Članak 30.

Stupanje na snagu

Ova Smjernica stupa na snagu danom obavještavanja nacionalnih središnjih banaka država članica čija je valuta euro.

Članak 31.

Adresati

Ova Smjernica upućena je nacionalnim središnjim bankama država članica čija je valuta euro.

▼M1









PRILOG I.

REGISTAR PODATAKA O INSTITUCIJAMA I POVEZANIM DRUŠTVIMA (RIAD) – POPISI ZA OBJAVU

DIO 1.

Atributi koji se unose za skupove podataka koji se održavaju za objavu







Naziv atributa () Relevantno u sklopu popisa Monetarne financijske institucije Investicijski fondovi Financijska društva posebne namjene Relevantne institucije za statistiku platnog prometa () Osiguravajuća društva Mirovinski fondovi Vrsta Učestalost ažuriranja Vrsta Učestalost ažuriranja Vrsta Učestalost ažuriranja Vrsta Učestalost ažuriranja Vrsta Učestalost ažuriranja Vrsta Učestalost ažuriranja Identifikacijske oznake (Identifiers) — Oznaka RIAD (RIAD code) M d M q M q M a M q M q — Nacionalna identifikacijska oznaka (National identifier) — (ako je na raspolaganju) M d O q M q M a M q M q — Oznaka EGR (EGR code) O d O q — Oznaka LEI (LEI) (ako je na raspolaganju) M d M q M q M a M q M q — Identifikacijska oznaka banke (Bank identifier code) (BIC) O d — Oznake ISIN (ISINs) (ako je na raspolaganju) O m M q M q O q O q Naziv (Name) M d M q M q M a M q M q Država u kojoj je rezident (Country of residence) M d M q M q M a M q M q Adresa (Address) (*1) M d O q O q M a M q M q Pravni oblik (Legal form) (*1) M d O q O q O a O q O q Oznaka kotiranja (Flag Listed) M d M q M q O a M q M q Vrsta nadzora (Type of supervision) M d M q M q M a M q M q Izvještajni zahtjevi (Reporting requirements) M d M q M q M a M q M q Vrsta odobrenja za pružanje bankovnih usluga (Type of banking licence) M d O a Pravni ustroj (Legal set-up) M q Oznaka usklađenosti s UCITS-om (Flag UCITS compliance) M q Oznaka podfonda (Flag Sub-fund) M q Priroda sekuritizacije (Nature of securitisation) M q Vrsta investicijskih fondova (Type of Investment Funds) M q Investicijska politika za investicijske fondove (Investment policy for IFs) M q Vrsta mirovinskih fondova (Type of Pension Funds) M q Oznaka „Is sponsored”(Flag „Is sponsored”) M q Oznaka pružatelja platnih usluga (Flag Payment service provider) (PSP) M a Oznaka upravitelja platnog sustava (Flag Payment system operator) (PSO) M a Oznaka malog pružatelja platnih usluga (Flag small PSP) M a Oznaka odobrena odstupanja za pružatelje platnih usluga (Flag PSP derogation granted) M a Vrsta odobrenja za pružatelje platnih usluga (Type of PSP license) M a Zemljopisno područje za pružatelje platnih usluga (PSP geographical scope) M a Institucionalni sektor (Institutional sector) M d M q M q M a M q M q Pojedinosti o institucionalnom sektoru (Institutional sector details) M d M q M q M a M q M q Kontrola institucionalnog sektora (Institutional sector control) M d M q M q M a M q M q Oznaka NACE (NACE code) M d M q M q O a M q M q Zemljopisna lokacija (Geographic location) (NUTS) (*1) M d O q O q M a M q M q Zaposlenost domaće (Employment domestic) ((+)) O a O a O a O a O a O a Ukupna bilanca (Uredba ESB) domaće (Balance sheet total (ECB Regulation) domestic) ((+)) M a O () a O a Neto imovina domaće (Net assets domestic) ((+)) O a M a Zaračunate bruto premije domaće (Gross premiums written domestic) ((+)) M a Ukupna zaposlenost (Total employment) ((++)) O a O a O a O a O a O a Ukupna bilanca (Total balance sheet) ((++)) M a O a O a O () a O a Zaračunate bruto premije (Gross premiums written) ((++)) M a Datum nastanka (Birth date) O d O q O q O a O q O q Datum prestanka (Closure date) M d M q M q M a M q M q Oznaka „Is Inactive”(Flag „Is Inactive”) M d M q M q M a M q M q Oznaka „Is under liquidation”(Flag „Is under liquidation”) M d O q M q M a M q O q Zahtijevane druge ugovorne strane (Required counterparties) Inicijator financijskog društva posebne namjene (Originator of FVC) M q Društvo za upravljanje (Management company) (ovisno o slučaju) M q M q M () q Glavni ured (Headquarters) (ovisno o slučaju) M d M q M q (+) osim podružnica (ili glavnih ureda) koji su nerezidenti. (++) uključujući podružnice koje su nerezidenti (ako je primjenjivo). (*1) ovisno o slučaju. (3) Molimo imajte na umu da se popis relevantnih institucija za statistiku platnog prometa može preklapati s popisom monetarnih financijskih institucija. (4) Ovo bi se trebalo unositi najmanje za jednu od varijabli ovisno o sustavu prikupljanja podataka. (5) Ovaj atribut odnosi se na upravitelje mirovinskih fondova u pogledu podataka koje dostavljaju ti subjekti u skladu s Uredbom (EU) 2018/231 (ESB/2018/2). Važnost: M (obvezno), O (izborno), prazno (nije primjenjivo). Učestalost: a (godišnje), q (tromjesečno), m (mjesečno) d (dnevno/čim nastane promjena). Vremenski okvir: za godišnje podatke (ako nije drugačije određeno) mjesec dana nakon referentnog datuma.

DIO 2.

Vrste odnosa između subjekata







Vrsta Učestalost ažuriranja 1. Odnos unutar poduzeća Odnos između pravne jedinice (pravnih jedinica) i poduzeća O — 2. Odnos unutar grupa poduzeća Odnos kontrole između pravnih jedinica M () q Vlasnički (nekontroliran) odnos između pravnih jedinica O q 3. Ostali odnosi Veza između inicijatora i njegova financijskog društva posebne namjene M q Veza između društva za upravljanje i njegova društva posebne namjene/investicijskog fonda/mirovinskog fonda () (*1) M q Veza između podružnice koja je nerezident i njezina glavnog ureda koji je rezident M q () Veza između podružnice koja je rezident i njezina glavnog ureda koji je nerezident M q Veza između podfonda i krovnog fonda (*1) M q Veza između subjekta i njegova krajnjeg matičnog društva () (*1) M m Veza između mirovinskog fonda i njegova pokrovitelja (*1) O q (1) samo za „bankovne grupe” s glavnim uredom u europodručju i za druge ugovorne strane razmatrane Uredbom (EU) 2016/867 (ESB/2016/13); inače izborno. (2) najmanje tromjesečno, ovisno o sektoru. (3) samo za relevantne subjekte baze podataka AnaCredit. (4) osim subjekata koji upravljaju sami sobom. (*1) ovisno o slučaju.









PRILOG II.

REGISTAR PODATAKA O INSTITUCIJAMA I POVEZANIM DRUŠTVIMA (RIAD) – POPIS KOJI NIJE ZA OBJAVU

Atributi koji se unose za skupove podataka sukladno njihovom odnosnom pravnom okviru iz poglavlja VII. ove Smjernice







Naziv atributa Pojedinačna statistika bilančnih stavki (BSI) i kamatnih stopa monetarnih financijskih institucija (MIR) (iBSI-iMIR) Uredba (EU) br. 1333/2014 (ESB/2014/48) i eurska kratkoročna kamatna stopa Subjekti relevantni za upravljanje kolateralom Sustav upravljanja riznicom (TMS) Statistička baza podataka o držanju vrijednosnih papira (SHSDB) (1) Centralizirana baza podataka o vrijednosnim papirima (CSDB) Opće Granularno Analitička baza podataka o kreditima (AnaCredit) (2) Identifikacijske oznake subjekta (Entity Identifiers) — Oznaka RIAD (RIAD code) x x x x x x x — Oznaka LEI (LEI) ((*1)) x x x x x — Nacionalne identifikacijske oznake (National identifiers) ((*1)) x x x x — Ostale identifikacijske oznake (Other Identifiers) x x x x x Identifikacijske oznake instrumenta (Instrument Identifiers) — Oznaka ISIN (ISIN) x x Naziv (Name) x x x x x x x Država u kojoj je rezident (Country of residence) x x x x x x x Adresa (Address) x Pravni oblik (Legal form) x Institucionalni sektor (Institutional sector) x x x x x x x Pojedinosti o institucionalnom sektoru (Institutional sector details) x x x x x x x Kontrola institucionalnog sektora (Institutional sector control) x x x x x x x Grupa kolaterala (Collateral group) x Oznaka NACE (NACE code) x x x Zemljopisna lokacija (Geographic location) (NUTS) x Oznaka središnje druge ugovorne strane (CCP) (Flag CCP) x Izvještajni zahtjevi (Reporting requirements) x Računovodstveni okvir (Accounting Framework) x Ukupna zaposlenost (Total employment) x Ukupna bilanca (Total balance sheet) x Veličina poduzeća (Enterprise size) x Godišnji promet (Annual turnover) x Status sudskog postupka (Status of legal proceedings) x Datum nastanka (Birth date) x x x x x x x Datum prestanka (Closure date) x x x x x x x Oznaka „Is Inactive”(Flag „Is Inactive”) x x x x x x Odnosi — Vlasnički odnos (Ownership relation) x — Odnos prema podružnici (Branch relation) x Veza — prema glavnom uredu (to headquarters) x x — prema izravnom matičnom društvu (to direct controlling parent) x x — prema krajnjem matičnom društvu (to ultimate controlling parent) x x — prema društvu za upravljanje (to management company) x (1) Popis obveznih atributa za relevantne uloge druge ugovorne strane u SHSDB-u naveden je u odnosnim pravnim aktima. (2) Popis obveznih atributa za specifične druge ugovorne strane baze podataka AnaCredit ovisi o njezinoj ulozi (dužnik, jamac itd.), rezidentnosti (unutar/izvan države članice izvjestiteljice) i o datumu kada je kredit odobren kako je navedeno u odnosnim pravnim aktima. (*1) „LEI” ili, ako nije dostupan, „nacionalne identifikacijske oznake” trebale bi biti osigurane kao obvezni atributi.